Вилл Чэмпион

Виллиам “Вилл” Чэмпион (, 1978 оны 7 сарын 31-нд төрсөн) нь Колдплей хамтлагийн хөгжимчин, бөмбөрчин юм.

Бага нас
Виллиам Чэмпион нь Английн Хэмпшир гүнлэгийн Саутхэмптон хотод төрж, Саутхэмптоны Хайфильдэд өсчээ. Түүний аав Тимоти Чэмпион нь археологич юм. Залуу насанд түүний хөгжмийн сонирхолд Том Вайтс, Ник Кэв болон Ирландын ардын хөгжим ихээр нөлөөлжээ. Багаасаа гитар тоглож мөн төгөлдөр хуур, аргил гитар, шүгэл тоглдог байж. Колдплейд орхоосоо өмнө, Fat Hamster хэмээх хамтлагт тоглдог байжээ. Тэрээр Портсвүүдийн бага сургууль, Кантеллийн Математик Компьютерийн дунд сургууль болон Петер Симондсын коллежид сурж байв. Саутхэмптоны Хайфильдийн Хайфильд сүмд мөн явдаг байв.

Колдплей
Чэмпион 1997 оны 7 сарын 31-нд (төрсөн өдрөөрөө) Колдплей хамтлагnaн гишүүн болж байжээ. Тэрээр ямар ч туршлагагүй мөртлөө хамтлагийн бөмбөрчин болсон ч маш хурдан тоглож суржээ.

1999 онд хамтлагийн ахлагч Крис Мартин Чэмпионыг хамтлагаас хөөсөн ч удалгүй буцаж орохыг гуйж байв. Тэрээр хамтлагийнхаа хамгийн ухаантай нь гэгддэг. Хамтлагийнхан түүний талаар “Вилл бол маш ухаантай, ямар нэгэн чухал шийдвэр гаргах үед үнэтэй чухал зүйлсийг хэлж чаддаг. Тэр олон удаа шийдвэрлэх санал гаргаж байсан, түүний өөрийн шийдвэрүүд хааяа бусдын зөвшилцлийг өөрийнхөөр болгодог.” хэмээн хэлж байв.

Вива Ла Вида аялан тоглолтын үеэр Death Will Never Conquer дууны акустик хувилбарын дуулж байв. Энэ дуу нь Колдплейн LeftRightLeftRightLeft амьд цомогт орсон дуу юм. Тэрээр Til Kingdom Come мөн Life in Technicolor II-н The Goldrush-г дуулдаг юм.

Бусад ажил
Магне Фурухолмений урилгаар түүний бие даасан цомог Past Perfect Future Tense-д хамтарч ажиллаж байв.

Хувийн амьдрал
Чэмпионы ээж Сара (археологич) 2000 онд хорт хавдраар нас барж, Parachutes цомгийг түүний дурсгалд зориулж байв.

Чэмпион хамтлагаасаа хамгийн түрүүлж буюу 2003 онд Мариан Дарк хэмээх багштай гэрлэж, 2006 оны 4 сарын 28-нд Ава хэмээх охин, 2008 оны 5 сарын 7-нд Жүно, Рекс хэмээх ихэр 2 хүүтэй болжээ.

Төхөөрөмж
Чэмпион Yamaha-н бөмбөрийн иж бүрдэл, Zildjian-н цан хэрэглдэг.

Ангилал:Coldplay